The Statistical Office of the Republic of Slovenia and the authorised producers of official statistics prepared the Annual Report 2015.. The Annual Report 2015 presents the work performed by the Statistical Office of the Republic of Slovenia and the authorised producers of official statistics according to the Annual Programme of Statistical Surveys 2015 (OJ RS.
SURS in pooblaščeni izvajalci dejavnosti slovenske državne statistike so pripravili poročilo o delu, ki so ga opravili v letu 2015 na podlagi Letnega programa statističnih raziskovanj (Uradni list RS, št. 83/14, 32/15). Predlog omenjenega poročila je obravnaval Statistični svet RS na 51. redni seji. V prvem delu poročila so predstavljeni razvojni dosežki slovenske državne statistike pri uresničevanju temeljnih ciljev, zastavljenih v srednjeročnem programu statističnih raziskovanj 2013&ndash;2017. Skladno s ciljem, da se spodbudi intenzivnejša uporaba statističnih podatkov med uporabniki, je SURS v letu 2015 prenovil svojo spletno stran. Promoviral je uporabo aplikacije STAGE, ki omogoča prikazovanje, posredovanje in prenos geoprostorskih statističnih podatkov na prijazen in enostaven način. Uspešno je posodobil in racionaliziral zbiranje podatkov na več področjih: podatke o plačah v javnem sektorju je začel pridobivati iz Informacijskega sistema za posredovanje in analizo podatkov o plačah, drugih izplačilih in številu zaposlenih v javnem sektorju (ISPAP), podatke s področja statistike izobraževanja iz Centralne evidence udeležencev izobraževanja (CEUVIZ) pri MIZŠ, podatke iz statistike kriminalitete iz prenovljenega informacijskega sistema Vrhovnega državnega tožilstva idr. V letu 2015 je znova oz. drugič po letu 2011 izpeljal popoln registrski popis prebivalstva in stanovanj. Uporabnikom so tako prvič na voljo tudi metodološko povsem primerljivi podatki o gospodinjstvih in družinah. Lotil se je tudi celostne prenove statistike kulture; za ta namen je v okviru sosveta za statistiko kulture ustanovil delovno skupino. Razvil je račune izdatkov za varstvo okolja, tako da so na področju statistike okoljsko-ekonomskih računov zdaj razviti že vsi zakonsko določenih moduli. Intenzivneje se je začel ukvarjati tudi s statistiko odpadne hrane, prvič je objavil podatke o porabi fitofarmacevtskih sredstev in izvedel še številne druge aktivnosti, o katerih poročamo v drugem delu te publikacije. Prijazno vas vabimo, da si naše poročilo ogledate in se seznanite z delom, ki ga je slovenska državna statistika opravila v letu 2015. Angleško različico te publikacije še pripravljamo. Izšla bo konec septembra 2016. o. 83/14 and 32/15).